**NAVODILA ZA DELO V 6. TEDNU (20.4. – 24.4.2020)**

V tem tednu boš izvedel-a dan dejavnosti.

To je **GEO PROJEKTNI DAN – »Tla pod našimi nogami«.** Verjetno si ga že opazil-a na prvi strani pri izbiri razredov (tam ga tudi odpreš).

**Zdaj pa le preglej, kaj se skriva še za naslednje štiri dni. ;)**

Tvoje učiteljice Mateja, Polona, Renata, Barbara N. B.

**SLOVENŠČINA**

Opisov si zdaj že dobro vajen-a. Spoznati moraš le še **opis rastline.** Za začetek si poglej razlago opisa rastline na spodnji povezavi. Poglej si samo **opis velike koprive** (4 min 28 s).

[**https://youtu.be/SDGyus2gC7w**](https://youtu.be/SDGyus2gC7w?fbclid=IwAR0pla6WvR0hLqQ4ZLNQevz25VglFslfPRA9ZviFGyQ4EQySIDFVWpFyWFA)

V UČ na strani 113 si preberi jezikovni kotiček na modri podlagi.

1. **URA: OPIS ČRNEGA TRNA**
2. V UČ na str. 114 si natančno preberi **opis črnega trna**. Pomen besed ali besednih zvez, ki jih ne razumeš, poišči v SSKJ-u na spletu.
3. V zvezek, na strani za jezik, napiši naslov: OPIS RASTLINE
4. Iz UČ na str. 114 **prepiši miselni vzorec s ključnimi besedami v zvezek** in ga **dopolni z bistvenimi podatki iz zgornjega opisa črnega trna**.

Namesto slike v sredini, napiši črni trn.

**Pravilnost zapisa si boš pregledal-a sam-a s pomočjo poslanih rešitev.**

1. **URA: PRIMERJAVA MARJETICE IN TRAVNIŠKE IVANJŠČICE (UČ str. 115/VAJA 1)**
2. Preberi podatke o obeh rastlinah in jih primerjaj med seboj.
3. Poišči in **zapiši** razlike ter skupne značilnosti marjetice in travniške ivanjščice. Zapis lahko oblikuješ s pomočjo množic (U str. 116), lahko pa tudi kako drugače.

**Pravilnost zapisa si boš pregledal-a sam-a s pomočjo poslanih rešitev.**

1. **URA: TVORBA BESEDILA OPISA RASTLINE**
2. Izberi si **eno rastlino** iz 1. VAJE, UČ str. 115.
3. V zvezek, s pomočjo navedenih bistvenih podatkov tvori besedilo opisa rastline, ki si si jo izbral-a. Povedi lepo oblikuj in med sabo povezuj.

Ne prepisuj dobesedno povedi iz zapisa.

**Besedilo fotografiraj ali natipkaj in mi ga pošlji na dogovorjen način**

**do PETKA, 24.4.2020**

1. **URA: UTRJEVANJE IN PONAVLJANJE Z INTERAKTIVNIMI VAJAMI**
2. Lastna in občna imena

<https://www.thatquiz.org/sl/practicetest?1x51s8mz831d>

1. Velika začetnica

<https://interaktivnevaje.si/slovenscina_ps/gradiva_slova/velika_zacetnica_6r/velika_zacetnica_6r_1.htm>

1. Samostalnik

<https://interaktivne-vaje.si/slovenscina_rs/slovnica_2_5r.html>

**MATEMATIKA**

1. Prva naloga je **UTRJEVANJE ZNANJA**, ki si ga pridobil v prejšnjem tednu.

Reši naloge v SDZ : str. 72/1.- 4.

str. 75/14.

str. 80/12.

1. Tudi v tem tednu bomo nadaljevali z geometrijo.

Ponovili in nadgradili bomo znanje o **likih in telesih.**

Oglej si PPT **LIKI IN TELESA**.

Delaj s pomočjo e-učbenika.

[**https://eucbeniki.sio.si/mat5/696/index.html**](https://eucbeniki.sio.si/mat5/696/index.html) str. 127-133

V SDZ imaš snov razloženo na str. 106, 107 – **Učenost je modrost**.

**Reši naloge v SDZ:**  str. 104, 105/1. - 4.

str. 107, 108/5. - 7.

1. Svoje **znanje** lahko **preveriš z interaktivnimi vajami** na spodnjem spletnem naslov u.

[**https://interaktivne-vaje.si/matematika/liki\_telesa\_rs/liki\_telesa\_rs.html**](https://interaktivne-vaje.si/matematika/liki_telesa_rs/liki_telesa_rs.html)

1. V zvezku si uredi **zapis LIKI IN TELESA**.

Pomembno je da veš:

* Kaj je lik?
* Kaj je telo?
* Kako delimo telesa?
* Kaj je stranica?
* Kaj je ogljišče?
* Kaj je rob?
* Kaj je mejna ploskev?

**NARAVOSLOVJE IN TEHNIKA**

O vodi si spoznal-a in se naučil že veliko.

Za konec tega sklopa, bomo spoznali še **KAJ PRENAŠA VODA in ONESNAŽENJE VODE.**

1. Odpri učbenik na str. 90 in poišči naslov : **Kaj prenaša voda?**

Preberi, nato na naslednji strani, pod rubriko Razišči sam –a, zapiši svoje mnenje

pod nalogo A in C.

1. Če si dovolj spreten izvedi dejavnost **Onesnaženje podtalnice**, na str.91.
2. V **zvezek zapiši** sporočilo slike naloge 19 na strani 91.
3. **To fotografiraj in mi pošlji, ali naloži v svojo mapo v aplikaciji Google Drive**.

Poglej posnetke na spodnjih povezavah. (Pomoč pri oblikovanju zapisa v zvezek.)

[**https://www.youtube.com/watch?v=sqIEZcsDrd8**](https://www.youtube.com/watch?v=sqIEZcsDrd8)

[**https://www.youtube.com/watch?v=gyRa\_tN2DGg&t=103s**](https://www.youtube.com/watch?v=gyRa_tN2DGg&t=103s)

1. Nekaj nasvetov, kako varčevati z vodo si oglej na PPT – Varčuj s porabo vode, ki si ga prejel v e-pošto.

ZAPIS V ZVEZEK:

**VARUJMO NARAVO - ONESNAŽEVANJE VODE**

Neustrezno odvajanje odpadnih voda iz industrije in gospodinjstev, napačna in čezmerna raba gnojil in škropiv v kmetijstvu ter promet onesnažujejo in ogrožajo kakovost pitne vode.

**KAJ PRENAŠA VODA?**

Odgovor oblikuj s pomočjo pridobljenega znanja iz učbenika in spleta.

**VODO ONESNAŽUJEJO:**

**1. POLJEDELJSTVO IN ŽIVINOREJA**

Škropiva, gnojila, strupene odplake.

**2. ODPADKI**

Odpadki, odloženi na t. i. **divjih odlagališčih**, onesnažujejo podtalnico.

**3. ODPLAKE IZ TOVARN IN NASELIJ**  
Odpadne vode iz tovarn in naselij je treba očistiti v čistilni napravi, saj premalo očiščene vode onesnažujejo reke, v katere se zlivajo. Vodo iz podtalnice črpajo v vodovodno napeljavo, zato onesnažena podtalnica ni pitna.

**4. PADAVINE**

Padavine, ki so že onesnažene zaradi onesnaženega zraka, onesnažujejo vode. Voda pa se onesnaži tudi ob naravnih nesrečah (poplava, potres).

**5. PROMET**

Izpušni plini vodnega, letalskega in kopenskega prometa onesnažujejo ozračje. Nevarna so tudi razlitja strupenih tekočin, ki pronicajo v notranjost Zemlje in onesnažujejo podtalnico.

**DRUŽBA**

Ta teden (20.4.-24.4.2020) boste spoznali življenje v srednjem veku.

Najprej boste v zvezek zapisali nekaj ključnih misli.

**ZAPIS V ZVEZEK:**

**SREDNJI VEK**

**Srednji vek je doba med letoma 500 in 1500 našega štetja.**

**To je obdobje, ko so se na slovensko ozemlje preselili naši predniki Slovani. Ti so ustanovili tudi kneževino Karantanijo.**

**Po propadu Karantanije je slovensko ozemlje prišlo pod oblast nemško govorečih zavojevalcev.**

**Slovani: prišli so s severovzhoda, izza Karpatov (gorovje v Srednji in Vzhodni Evropi).**

**Karantanija:**

*\*Karantánija (tudi Korotán) je bila*[*slovanska*](https://sl.wikipedia.org/wiki/Slovani)[*plemenska*](https://sl.wikipedia.org/wiki/Pleme)[*kneževina*](https://sl.wikipedia.org/wiki/Kne%C5%BEevina)*oziroma*[*vojvodina*](https://sl.wikipedia.org/wiki/Vojvodina)*v*[*Vzhodnih Alpah*](https://sl.wikipedia.org/wiki/Vzhodne_Alpe)*. Najverjetneje je bila najstarejša*[*slovanska*](https://sl.wikipedia.org/wiki/Slovani)*državna tvorba.*

**Življenje v srednjem veku je potekalo v vaseh, mestih in gradovih.**

**Družba se je delila na dva razreda:**

**- fevdalci: premožna plemiška gospoda, živeli so v gradovih in izkoriščali delo drugih.**

**- podložniki: delali so za fevdalce ali pa so jim plačevali dajatve s pridelki.**

(KONEC ZAPISA)

**PA NAJPREJ SPOZNAJMO ŽIVLJENJE NA GRADU.**

**Poglej si:** FIRBCOLOGI – princ (6 min)

[**https://www.youtube.com/watch?v=AtCSl4k8jL0**](https://www.youtube.com/watch?v=AtCSl4k8jL0)

**ŽIVLJENJE NA GRADU**

V učbeniku na strani 80 in 81 preberi o življenju na gradovih, pobrskaj po internetu in si oglej o gradovih, kar te najbolj zanima.

V zvezek zapiši dopolnjevanko teksta, podčrtane besede razloži.

**DOBRO PREBERI, RAZMISLI, DOPOLNI.**

Izbiraj med naslednjimi besedami: **srednji vek, vitezi, viteški turnirji, vzgoja otrok, dobro** **utrjen kraj, paž, ostajale doma, sovražniki, oproda.**

Gradovi v \_\_\_\_\_\_\_\_\_\_\_\_\_\_\_\_\_\_\_ so bili zgrajeni na \_\_\_\_\_\_\_\_\_\_\_\_\_\_\_\_\_\_\_\_\_\_\_\_, da so lahko kljubovali napadom \_\_\_\_\_\_\_\_\_\_\_\_\_\_\_\_\_\_\_. Bodoče viteze so vzgajali na drugih gradovih. Najprej so bili \_\_\_\_\_\_\_\_\_\_\_\_\_\_\_\_, nato \_\_\_\_\_\_\_\_\_\_\_\_\_\_\_\_\_\_. Šele z 21.letom so postali \_\_\_\_\_\_\_\_\_\_\_. Odslej so hodili na vojne ali na \_\_\_\_\_\_\_\_\_\_\_\_\_\_\_\_\_\_\_\_\_\_\_\_. Gospe in gospodične so \_\_\_\_\_\_\_\_\_\_\_\_\_\_\_\_\_\_\_\_\_, vodile gospodarske posle, nadzorovale \_\_\_\_\_\_\_\_\_\_\_\_\_\_\_\_\_\_, vezle, jahale, se udeleževale plesov, pele ali igrale na glasbila.

(Če želiš, lahko narišeš grad, viteza grajsko gospodično…)

**USPEŠNO DELO VAM ŽELIM.**

**GOSPODINJSTVO**

PREIZKUSIL SI SE ŽE V IZDELAVI PREJE IN SUKANCA. TOKRAT BOŠ IZDELAL-A TKANINO.

1. **Najprej si preberi in uredi zapis v zvezek:**

TKANINE

VEZENINE




PLETIVA

ČIPKE

TKANJE je postopek za izdelavo tkanin.

**Naprava** za tkanje so statve. (ročne ali strojne).

**Blago**, ki ga dobimo s tkanjem, je tkanina.

Za tkanje potrebujemo **dve niti**: vzdolžno imenujemo OSNOVNA, prečno na osnovni niti pa VOTEK.

Zaporedje povezovanja niti imenujemo VEZAVA TKANINE.

**Osnovne vezave so :** - *PLATNENA (na sliki desno)*

- *KEPROVA*

- *ATLASOVA*

**Tkanine uporabljamo za**: dnevno in nočno perilo, nogavice, oblačila za šport, vse vrste dnevnih oblačil.

1. **Praktična vaja: PLATNENA VEZAVA**



Spoznaj in se preizkusi v platneni vezavi s papirjem.

Lahko si pomagaš tudi s posnetkom. Če ti uspe, lahko izdelek dokončaš v košarico ;)

[**https://www.youtube.com/watch?v=HNggWmxuS1c**](https://www.youtube.com/watch?v=HNggWmxuS1c)

POTREBUJEŠ: 2 lista različnih barv, svinčnik, ravnilo, škarje, selotejp

NAVODILO:



* Lista razrežeš na 1cm široke in 30 cm dolge trakove. Vsake barve potrebuješ 8 trakov.
* Pazi pri prepletanju voteka (prečna nit) – enkrat začneš spodaj, enkrat zgoraj!
* Izdelek zlepi in shrani v zvezek ali mapo.

**Izdelek fotografiraj in mi ga pošlji na dogovorjen način (do konca prvomajskih počitnic).**

**LIKOVNA UMETNOST**

**Metulji prijateljstva** so nam vsem polepšali teden. Pozdravljajo nas na oknih ali balkonih, prav tako pa tudi na šolski spletni strani.

**KAJ PA TA TEDEN? ZA 14 DNI boš postal arhitekt, oblikovalec in ustvarjalec. Preselil-a se boš v srednji vek. Čaka te področje ARHITEKTURE.**

*Vsak arhitekt naredi skico, natančen načrt, maketo in na koncu sledi izgradnja. Za gradnjo uporablja naravne (kamen, les, opeka, steklo, kovina,…) in umetne materiale.**Stavba ima lahko samo eno osnovno obliko ali pa je povezana še z drugimi oblikami.*


**Tvoja naloga je da izdelaš »SREDNJEVEŠKI GRAD«.**

Material za izdelavo boš našel-a doma: PAPIR, KARTON, ŠKATLICE, WC-TULCI, …Potreboval-a boš tudi škarje, lepilo in še kaj drugega – odvisno od tvoje odlične zamisli.

**NAMIG:** Za oblikovanje ozkih tulcev lahko uporabiš papir, ki ga fino zviješ v rolico.


Nekaj idej…

**Slovenski gradovi in dvorci:** [**https://www.youtube.com/watch?v=MxHopxeHV\_4**](https://www.youtube.com/watch?v=MxHopxeHV_4)(5 min)

|  |
| --- |
| **USPEŠNO IN USTVARJALNO DELO!**  **OSTANITE ZDRAVI.** |

****

**Ko bo izdelek končan, me preseneti s fotografijo.**